Kana Turdayê

Kana Turdayê yan jî Kana xwê ya Turdayê kaneke xwê yê li devera Durgău-Valea Sărată ya Turdayê ye ku duyem bajarê herî mezin ê li parêzgeha Cluj a li bakurê rojavayê Transîlvanyayê ye. Kana xwê ya Turdayê ku di sala 1992an de ji bo geştiyariyê hatiye vekirin, di sala 2017an de serlêdana 618.000 geştiyarên romanî û biyanî pêk hatiye.

Kana Turdayê di sala 2013an de ji aliyê Business Insider ve wekî yek ji "25 gewherên veşartî yên li çaraliyê cîhanê ku hêjayî dîtinê ye" hatiye diyar kirin.

 Dîrok 
Kana Turdayê kaneke kaneke dîrokî ye ku cara yekem di serdema antîk de xwê ji vir hatiye derxistin. Kan bi awayeke domdarî xwêya xwarinê ji Serdema Navîn ve hildiberandiye ku yekem car navê kanê di sala 1271an de hatiye seh kirin û ji wî demê vir ve bûye ciheke binavûdeng.

Belgeya yekem ku bi awayeke eşkere li ser hebûna kanzaya xwê ya li Turda dinivîse di 1ê gulana sala 1271ê de ji aliyê serokwezîrê Mecaristanê ve hatiye weşandin. Belgeyên ku ji sedsalên 13an û 14an hatine parastin behsa kanên xwê yên Turda dikin ku di belgeyan de mîkro-daketina li Băile Sărateyê ya kanê hatiye nivîsîn û belge diyar dikin ku li quntara başûrê rojhilatê Valea Săratăyê kanê nû yê xwê hatine dîtin. Odeyên operasyonê li cihên golên xwê yên heyî yên ji deverên ku li jor hatine destnîşan kirin hatine danîn. Wekê ku bi şaftên di qubeya odeya Terezia de diyar dibe, di sedsala 17an de yekem xebatên kana xwê li quntara bakurê rojavayê Valea Valea Sărată dest pê kiriye. Piştê demekê kana Sfântul Anton hatiye vekirin ku xebata kanê heya ku di sala 1932an de hatiye girtin berdewam kiriye. Kana Turdayê di dema Şerê Cîhanê yê Duyem de wekê stargehek hatiye bikar anîn û paşê bi demkî wekî navendek hilanîna penîran hatiye bikar anîn.

 Nûjenkirin 
Di sala 1992an de Kana Turdayê wekî navendek haloterapî û cîhek geştiyar a populer ji nû ve hatiye vekirin. Di sala 2008an de kana xwê di bin bernameya PHARE 2005 ESC de binesaziya mezin a herêmî bi lêçûna 5.888.000 € hatiye nûjenkirin û hatiye baştirîn kirin. Kan di çileya sala 2010an de ji bo geştiyariyê ji nû ve hatiye vekirin.
 Wêne 

 Çavkanî 

Kategorî:Cihên turîstîk li Romanyayê